Dominicas flagg og våpen
Store norske leksikon,Geografi,Flagg og nasjonalsymboler,Flagg og våpen
Dominicas flagg har et gjennomgående trefarget kors med striper i gult, svart og hvitt på grønn bunn. I midten er det en rød disk med en keiserpapegøye omgitt av 10 grønne, femtaggede stjerner, som symboliserer de 10 kommunene landet er delt inn i.
Flagget ble innført ved selvstendigheten i 1978. Riksvåpenet Riksvåpenet ble innført i 1961. Det består av et skjold som er delt i fire av et gyllent/blått kors. 1. felt viser en kokspalme med frukt på gyllen bunn, 2. felt en frosk på blå bunn, 3. felt en kano under seil på blå bunn, og 4. felt en bananpalme med frukt på gyllen bunn. Skjoldet er kronet av en løve, og skjoldbærere er to keiserpapegøyer. Under skjoldet er det en banderole med landets motto Apres Bondie C'est la ter ('Nest etter den gode Gud (elsker vi) jorden'). Les mer i Store norske leksikon Dominica Dominicas historie Dominicas politiske system flagg heraldikk riksvåpen